Algus tõotas head. Ägedam vaidlus tekkis aga teise otsuse projekti üle, kus vastavalt Eesti Kongressi ettepanekule kuulutataks välja üleminekuperiood Eesti Vabariigi taastamiseks. Rahvarinne püüdis otsusesse sisse hääletada mitmel viisil Eesti Vabariigi taastatuks kuulutamist, kuid need katsed hääletati maha. Nii kuulutaski Ülemnõukogu 30. märtsil 1990 välja "üleminekuperioodi, mis lõpeb Eesti Vabariigi põhiseaduslike võimuorganite moodustamisega".